શ્રીનગર : કેન્દ્રીય ગૃહમંત્રી રાજનાથ સિંહે મંગળવારે લદ્દાખનાં સીમાવિસ્તારની મુલાકાત લીધી હતી. ખરાબ વાતાવરણનાં કારણે ગૃહમંત્રી સડક માર્ગે જ લદ્દાખ પહોંચ્યા હતા. રાજનાથે લદ્દાખમાં ચીનની અડતા તમામ સીમાડાઓ માપ્યા હતા. આ પ્રસંગે તેમણે વરિષ્ઠ આઇટીબીપી અધિકારીઓ સાથે પણ મુલાકાત યોજી હતી. આ દરમિયાન તેમની સાથે ભારત – તિબેટ સીમા પોલીસનાં મહાનિર્દેશક કૃષ્ણા ચોધી પણ હાજર રહ્યા હતા.